De Gyngende Seismologer

De Gyngende Seismologer er en forfatterkvartett opprettet i 1988 som består av Jan Staff, Sigmund Falch, Håkon Johnson og Askild Hagen.«Ingen spøk å være humorist i Norge», VG 24. juli 1995«Humor med sideskill», VG 24. juni 1995.

De har skrevet manus til en rekke radio- og TV-programmer, forestillinger og bøker. Sommeren 1993 hadde de faste innslag i NRKs Reiseradioen.«Sommerblide radiofjes», VG 11. juni 1993. Fra omtrent samme tid var de faste tekstforfattere for ukemagasinet Hallo i uken.«Riv, ruskende radio», Aftenposten 11. februar 1995. Seinere var de forfattere bak Egentlig, Egentlig i live og Jims Frisørsalong.«Fri flyt av fantasi», Aftenposten 2. juni 1995. I 1997 skreiv de tekster for ei stand-up-forestilling med Åsleik Engmark,«Åsleik Engmark øste ut siste nytt på sladderfronten», Aftenposten 21. november 1997. og året etter utgav de sammen Engmarks selvbiografi, Så langt i livet.«Engmark med originalt stunt». Aftenposten 23. oktober 1998. Sommeren 2000 var de forfattere av Radioteatrets sommerserie Hjelp, vi må på biblioteket med en eneste gang. Tjo!.«Avløser Hallo i Uken», Aftenposten 28. juni 2000.

De Gyngende Seismologer var manusforfattere for UHU!, NRKs hovedserie for barn fra høsten 2001 og utover, i alt 73 programmer.«Spøkelser erstatter Asgeir», Bergens Tidende 31. august 2001. Samme høst kom det ut ei plate med sanger fra serien.«Trivelig spøkelses-plate», Øvre Smaalenene 7. november 2001. Plata fikk året etter Spellemannprisen som årets barneplate.«To harper til Hedmark», Østlendingen 2. mars 2002. Høsten 2002 kom UHU Store morobok av gruppa.«Barne- og ungdomsslipp fra Cappelen», Dagsavisen 25. september 2002. Oppfølgingsplata UHU! vol. 2 fikk Spellemannprisen i 2003.«De stolte vinnerne», NRK distrikt 23. februar 2003. I 2004 skreiv de teksten til en opera basert på Uhu!-konseptet.«'Uhu!' blir opera», Oslopuls 12. februar 2004.

I 2009 redigerte seismologene humorboka Hei Norge! Stortinget 2009–2013 presenterer seg selv, der politikere fikk presentere seg.«Flåtten biter fra seg», Sandefjords Blad 12. januar 2010.

 Referanser 

Kategori:Norske humorister
Kategori:Norske manusforfattere
Kategori:Vinnere av Spellemannprisen
Kategori:Vinnere av Gullruten
Kategori:Etableringer i 1988